**Børsnoterede aktier**

Når du investerer i børsnoterede aktier køber du en ejerandel af selskaberne, med ret til at stemme på selskabernes generalforsamling og modtage eventuelle udbytter.

# Hvad er en aktie?

At eje en aktie er det samme som at eje en andel af en virksomhed. Ved køb af en aktie, bliver du således medejer af den pågældende virksomhed. Ejerskabet giver ret til en del af selskabets aktiekapital

og giver som hovedregel stemmeret på selskabets generalforsamling. En aktie kan navnenoteres, det vil sige, det registreres, at du har købt netop denne aktie, og det giver dig adgang til regnskab og andre informationer fra det pågældende selskab. Nogle selskaber har opdelt deres aktier i flere aktieklasser, typisk A- og

B-aktier. A-aktier har ofte et højere antal stemmer end B, og modsat kan B-aktier have et højere udbytte end A-aktier.

# Hvordan købes en børsnoteret aktie?

# Et selskab kan være unoteret eller børsnoteret i et eller flere lande. Et børsnoteret selskabs aktier kan normalt købes og sælges via en eller flere børser. Kursen på en aktie er et udtryk for selskabets værdi delt med antallet af aktier. Kursen fastsættes ud fra mange faktorer – bl.a. aktuelle regnskabstal og forventninger til selskabets fremtidige indtjening.

# Afkast på aktier

Afkastet på aktier består dels af aktieudbytte fra selskabet og dels af kursændringer. Aktieudbytte er et udtryk for, hvor stor en del af selskabets overskud, der udbetales til aktionærerne. Aktieudbyttets størrelse besluttes på selskabets generalforsamling. Kursændringen er et udtryk for at aktiens værdi svinger over tid.

# Hvad er risikoen?

Kursen på aktier kan svinge afhængigt af, hvordan

**Dette produkt er risikomærket**

**GUL**

Dette produkt er risikomærket gul. Det betyder efter Bekendtgørelse om risikomærkning af investeringsprodukter, at der er risiko for, at det investerede beløb kan tabes helt eller delvist, og produkttypen ikke er vanskelig at gennemskue.

Du kan få mere at vide om risikomærkningen ved at kontakte os.

forventningerne til indtjening i den

pågældende virksomhed udvikler

sig. Dette afhænger igen af den generelle økonomiske situation samt udviklingen på det marked, hvor virksomheden befinder sig. I værste fald – hvis virksomheden

går konkurs – kan du som investor tabe hele det investerede beløb.

Risiko kan opdeles i selskabs-, og markeds- og valutarisiko

*Selskabsrisiko* er den risiko, der er forbundet med det enkelte selskab og kan f.eks. være indtjeningsvanske-ligheder, afhængighed af bestemte kunder nøglepersoner eller andet.

*Markedsrisiko* er en risiko fælles for alle selskaber eller en gruppe af selskaber, som beskæftiger sig med samme område. Som udgangspunkt er der tale om udefrakommende begivenheder eller ændringer, der påvirker alle selskaber, selskaber inden for enkelte brancher eller i et enkelt land. Det kan f.eks. være konjunkturbevægelser, renteudvikling eller politiske faktorer, som ændrer markeds-situationen i en bestemt branche.

*Valutakursrisiko* er risikoen for udsving i valutakursen for aktier som handles i en anden valuta. Dermed er valutakursrisikoen ikke til stede for børsnoterede aktier handlet i danske kroner.

# Aktier og andre typer værdipapirer

Sammenlignet med f.eks. obligationer er investering i aktier typisk mere risikofyldt forstået på den måde, at kursen på aktier som hovedregel svinger mere end kursen på obligationer. Til gengæld vil du som investor også på længere sigt have mulighed for at opnå et højere afkast af en aktieinvestering.

Investeringsforeningsafdelinger med fokus på aktier giver mulighed for at sprede risikoen ud på flere aktier og dermed selskaber.

Med en investeringsforening undgår du desuden at tage hensyn til de begrænsninger for placering i enkeltaktier, som gælder, hvis der investeres pensionsmidler.

# Pensionsopsparing i aktier

Når du investerer pensionsmidler, skal du være opmærksom på, at der gælder særlige regler for, hvordan du investerer opsparingen. Når man har en pensionsordning der er placeret i aktier, må man ikke placere mere end 20 %. af den samlede opsparing i en enkelt aktie, dog må man altid købe op i en enkelt aktie op til en fastsat grænse (opfyldnings-fradraget), der årligt justeres.

Kontakt os for yderligere rådgivning om dette.

# Skat

Den skattemæssige behandling af afkast fra aktieinvesteringer er forskellig, alt efter hvilken type midler du anvender til investering. Der er med andre ord forskel på beskatningen af aktieafkast, som stammer fra investering af henholdsvis frie midler, pensionsopsparing, børneopsparing eller selskabs midler. Aktier egner sig ikke til investering af midler i virksomhedsordningen.

Den skattemæssige behandling kan variere og ændre sig afhængig af dine skattemæssige forhold, eller som følge af ændrede regler for beskatning. Vi anbefaler, at du kontakter en rådgiver om skattemæssige konsekvenser af en investering.

**Tegningsretter**

Tegningsretter udstedes i forbindelse med, at en virksomhed ønsker at udvide sin aktiekapital. Tegningsretten tilbydes eksisterende aktionærer og er en ret til at købe aktier til en kurs, der normalt er lavere end børskursen, inden for en begrænset periode.

# Hvad er en tegningsret?

I forbindelse med at en virksomhed udvider sin aktiekapital, en såkaldt aktieemission, sker det ofte med fortegningsret for de nuværende aktionærer. Der udstedes i den forbindelse tegningsretter. Disse tegningsretter kan man enten udnytte til at erhverve sig flere aktier i virksomheden eller sælge på børsen, som vi kender det med almindelige børsnoterede aktier.

Mens tegningsretterne normalt har en værdi under hele tegnings-perioden, så bliver de værdiløse, når tegningsperioden er slut. Det skyldes, at tegningsretter ikke er en ejerandel, som fx en aktie, men

en ret til at købe aktier til en kurs, der normalt er lavere end børskursen, inden for en begrænset periode. Denne ret forsvinder, når tegningsperioden er slut, og tegningsretterne eksisterer dermed ikke længere.

# Eksempel

Hvis der fx udbydes nye aktier i forholdet 5:1, betyder det, at for hver fem oprindelige aktier får du som eksisterende aktionær tilbud om at købe én ny aktie til tegningskursen. Normalt får hver oprindelig aktie tildelt én tegningsret, og der skal således fem tegningsretter til for at købe en ny aktie. Har investor et færre antal aktier end fem, kan han enten sælge eller købe flere tegningsretter, således at ingen tegningsretter går tabt.

# Er tegningsretter interessante for dig?

Tegningsretter er interessante, hvis du som eksisterende aktionær ønsker at gøre brug af din tegningsret i forbindelse med en virksomheds aktieemission og dermed ønsker enten at erhverve dig flere aktier eller sælge dine tegningsretter på børsen. Har du ikke aktier i virksomheden i forvejen, men ønsker at foretage en langsigtet investering i virksomheden nu, kan det ofte være en god ide at opkøbe tegningsretter for derefter at bruge dem til at erhverve dig aktier i selskabet. Det kræver dog, at du er i stand til at gennemskue, om det er en fordel for dig at købe aktierne på denne måde.

Som nævnt i afsnittet ’Risiko’ kan du også spekulere i køb og salg af tegningsretter i tegningsperioden i forventning om at realisere en spekulationsgevinst.

Der vil som oftest være offentliggjort et prospekt i forbindelse med eksempelvis en aktieemission, og vi anbefaler, at du læser dette prospekt, hvor risikofaktorer vil være beskrevet mere uddybende.

# Risiko

Tegningsretter tildeles som udgangspunkt i forbindelse med en virksomheds udvidelse af aktie-kapitalen, og de kan handles i tegningsperioden. Tegningsretterne svinger ofte meget i kurs, og den reelle værdi af tegningsretterne kan afvige markant fra den beregnede teoretiske værdi, fordi værdien af tegningsretten kan være påvirket af udbuddets størrelse, den generelle efterspørgsel eller øvrige forhold. Så længe du som investor blot vælger at købe eller sælge få tegningsretter for at kunne erhverve dig et helt antal aktier, må risikoen isoleret set anses for at være lav.Vælger du derimod i spekulationsøjemed at købe mange tegningsretter i forventning om, at de vil stige i tegningsperioden, for derefter at sælge dem igen, inden tegningsperioden er overstået, så løber du en betydelig risiko. Der er risiko for, at tegningsretterne er værdiløse, når afslutningen af tegningsperioden nærmer sig. Der er således risiko for, at du i denne situation mister hele din investering.

# Omkostninger

Der er normalt ikke omkostninger forbundet med at udnytte sin tegningsret, men du skal betale en kurtage ved handel med tegningsretter.

# Skat

Den skattemæssige behandling af afkast fra tegningsretter er forskellig, alt efter hvilken type midler du anvender til investering. Der er med andre ord forskel på beskatningen af afkast, som stammer fra investering af henholdsvis frie midler, pensionsopsparing, børneopsparing eller selskabs midler. Tegningsretter egner sig ikke til investering af midler i virksomhedsordningen.

Den skattemæssige behandling kan variere og ændre sig afhængig af dine skattemæssige forhold, eller som følge af ændrede regler for beskatning. Vi anbefaler, at du kontakter en rådgiver om skattemæssige konsekvenser af en investering.

**Dette produkt er risikomærket**

**GUL**

Dette produkt er risikomærket gul. Det betyder efter Bekendtgørelse om risikomærkning af investeringsprodukter, at der er risiko for, at det investerede beløb kan tabes helt eller delvist, og produkttypen ikke er vanskelig at gennemskue.

Du kan få mere at vide om risikomærkningen ved at kontakte os.